Title: Kontrakt
Author: user
Last saved by: Ivan Valenčík
Company: ÚZIŠ

K o n t r a k t
na rok 2010
uzatvorený medzi účastníkmi

na strane jednej	Ministerstvo zdravotníctva Slovenskej republiky
so sídlom:		Limbová 2, 837 52 Bratislava 37 
IČO:			00 165 565
zastúpené:		MUDr. Richard Raši, minister 
Bankové spojenie:	Štátna pokladnica 
Číslo účtu:		7000150115/8180
(ďalej len zadávateľ)
číslo kontraktu u zadávateľa:

a na strane druhej	Národné centrum zdravotníckych informácií
so sídlom:		Lazaretská 26, 811 09 Bratislava 
IČO: 			00 165 387
zastupené: 		Ing. Vladimír Hučko, riaditeľ
Bankové spojenie: 	Štátna pokladnica
Číslo účtu: 		7000185166/8180
(ďalej len riešiteľ)
číslo kontraktu u riešiteľa: 001/2010

Preambula

1. Zadávateľ je ústredným orgánom štátnej správy Slovenskej republiky s pôsobnosťou v oblasti zdravotníctva.
2. Riešiteľ je štátnou príspevkovou organizáciou s právnou subjektivitou. Riešiteľ zo zákona zabezpečuje úlohy v oblasti informatizácie zdravotníctva, štandardizácie informačnej sústavy zdravotníctva, zberu, spracovania a poskytovania zdravotníckych štatistických údajov a poskytovanie knižnično-informačných služieb z oblasti lekárskych vied a zdravotníctva. Riešiteľ je zo zákona prevádzkovateľom národných zdravotných registrov a národných administratívnych registrov. Zo zriaďovacej listiny riešiteľ zabezpečuje hlavné funkcie a činnosti súvisiace so základným účelom zriadenia organizácie, ktorým je vybudovanie materiálnej a odbornej bázy pre zabezpečenie rozvoja zdravotníckej informatiky, zdravotníckej štatistiky a knižnično-informačných služieb z oblasti lekárskych vied a zdravotníctva v Slovenskej republike. Riešiteľ je tiež partnerom pre analogické inštitúcie v Európskej únii a v zahraničí.
3. Tento kontrakt je plánovacím a organizačným aktom vymedzujúcim vzťahy medzi ústredným orgánom štátnej správy a podriadenou organizáciou a nie je právnym úkonom v zmysle Obchodného zákonníka, zákon č. 513/1991 Zb. v znení neskorších predpisov.

Čl. I.
ČAS  TRVANIA  KONTRAKTU

Kontrakt sa uzatvára na obdobie od 1. januára 2010 do 31. decembra 2010.

Čl. II.
PRÁVA  A  POVINNOSTI  ÚČASTNÍKOV  KONTRAKTU

1. Zadávateľ je povinný:
1.1. Zabezpečiť financovanie úloh a činností v rozsahu podľa špecifikácie predmetu kontraktu uvedenej v čl. III.
1.2. Poskytnúť riešiteľovi všetky materiály v štátnom jazyku a konzultácie potrebné k riešeniu dohodnutých úloh a činností.
1.3. Včas informovať riešiteľa o požadovaných zmenách v zadaní dohodnutých úloh a činností. 
1.4. Pri zverejňovaní a aplikácii výsledkov riešenia úloh zadaných v rámci kontraktu dodržiavať autorské práva riešiteľa podľa ustanovení autorského zákona.
2. Zadávateľ má právo:
2.1. Krátiť objem kontraktom dohodnutého objemu finančných prostriedkov v rozsahu a termínoch určených príslušným uznesením vlády Slovenskej republiky, ako aj v závislosti od vývoja hospodárskeho stavu Slovenskej republiky..
2.2. Poskytnúť tretej strane výsledky riešenia úloh zadaných v rámci kontraktu, s uvedením riešiteľa a pri zachovaní autorských práv.
2.3. V dohodnutých termínoch vykonávať kontrolné dni plnenia úloh dohodnutých týmto kontraktom.
3. Riešiteľ je povinný:
3.1. Riadne, v požadovanej kvalite, rozsahu a podľa stanovených termínov odovzdať dohodnuté výsledky riešenia úloh a vykonať činnosti dohodnuté týmto kontraktom.
3.2. Dodržať celoročný rozpočet dohodnutý kontraktom a neprekročiť náklady, stanovené na riešenie úloh.
3.3: Predložiť zadávateľovi týždeň pred dohodnutým termínom kontroly všetky dohodnuté podklady na rokovanie kontrolného dňa.
3.4. Včas informovať zadávateľa o problémoch, ktoré sa vyskytli v priebehu riešenia úloh.
3.5. Zachovať mlčanlivosť o všetkých skutočnostiach v zmysle platných zákonov.
4. Riešiteľ má právo:
4.1. Bezplatne získať od zadávateľa všetky materiály a podklady potrebné na riešenie dohodnutej úlohy v štátnom jazyku.
4.2. Požadovať od zadávateľa, aby podľa povahy odovzdávanej práce, vytvoril príslušné technické organizačné podmienky na jej prezentáciu a overenie.

Čl. III.
PREDMET  KONTRAKTU

1. Účastníci kontraktu sa dohodli pre rok 2010 na riešení stálych úloh a činností riešiteľa v nasledovnom rozsahu:
1.1. Funkcia národné centrum pre informatizáciu zdravotníctva
plánovaná kapacita ľudských zdrojov na objednávanú činnosť:			23 zamestnancov
odhad celkových nákladov objednávanej činnosti:					343 407.- €
spôsob financovania:							príspevok zo štátneho rozpočtu
kľúčoví užívatelia objednávanej činnosti zadávateľ.
1.2. Funkcia národné centrum pre štandardy informačnej sústavy zdravotníctva
plánovaná kapacita ľudských zdrojov na objednávanú činnosť:
parametre objednávanej činnosti sú uvedené v prílohe č. 1 kontraktu		11 zamestnancov
Odhad celkových nákladov objednávanej činnosti:					 292 780.- €
spôsob financovania:							príspevok zo štátneho rozpočtu
kľúčoví užívatelia objednávanej činnosti zadávateľ a osoby uvedené v § 44 ods. 10 zákona č. 576/2004 Z.z. v znení neskorších predpisov.
1.3. Funkcia národné centrum pre zdravotnícku štatistiku
plánovaná kapacita ľudských zdrojov na objednávanú činnosť:			 70 zamestnancov
odhad celkových nákladov objednávanej činnosti:					 1 259 090,-€
parametre objednávanej činnosti sú uvedené v prílohách č. 2 a č. 3 kontraktu
spôsob financovania:							príspevok zo štátneho rozpočtu
kľúčoví užívatelia objednávanej činnosti zadávateľ, Štatistický úrad Slovenskej republiky, osoby uvedené v § 44 ods. 10 zákona č. 576/2004 Z.z. v znení neskorších predpisov.
1.4.. Funkcia Slovenská lekárska knižnica ako národné centrum pre poskytovanie medicínskych a zdravotníckych informácií
plánovaná kapacita ľudských zdrojov na objednávanú činnosť:			42 zamestnancov
odhad celkových nákladov objednávanej činnosti:					661 054.- €
parametre objednávanej činnosti sú uvedené v prílohe č. 4 kontraktu
spôsob financovania:							príspevok zo štátneho rozpočtu
kľúčoví užívatelia objednávanej činnosti odborná, ako i laická verejnosť.
2. Na predmetné stále úlohy a činností riešiteľa boli zadávateľom rozpočtované finančné prostriedky v celkovej výške 2 556 331,- €, celková výška rozpočtovaných finančných prostriedkov bola riešiteľovi oznámená listom zo dňa 17.12.2009, č. j. 26140-1/2009-OVVHR.
3. Dlhodobé ani krátkodobé úlohy a činnosti riešiteľa vyplývajúce z aktov riadenia zadávateľa nie sú predmetom tohto kontraktu.

Čl. IV.
ZMENY  KONTRAKTU

1. Zmeny v kontrakte počas doby jeho trvania sú možné na základe dohody účastníkov formou dodatku.
2. Zmena na základe jednostranného rozhodnutia zadávateľa je možná len v prípade, ak sa počas doby jeho trvania zmenia podmienky kontraktu viazaním rozpočtových prostriedkov alebo zmenou rozpočtu kapitoly zadávateľa.
3. Pre vykonanie zmien v kontrakte sú kompetentnými štatutárny zástupca zadávateľa alebo ním poverený zodpovedný pracovník a štatutárny zástupca riešiteľa.
4. Zmeny v zadaní jednotlivých úloh a činností, uvedených v prílohe č. 1 až č. 4 tohto kontraktu sa realizujú písomnou formou a úpravou príslušnej prílohy tohto kontraktu.
5. Pre vykonanie zmien v zadaní jednotlivých úloh a činností uvedených v prílohe č. 1 až č. 4 tohto kontraktu sú kompetentnými zodpovední pracovníci príslušných útvarov zadávateľa a riešiteľa, zodpovedného za príslušnú úlohu alebo činnosť.

Čl. V.
SPÔSOB  A  TERMÍN  VYHODNOTENIA  KONTRAKTU

1. Plnenie všetkých úloh a činností tvoriacich predmet kontraktu sa vyhodnotí po uplynutí doby trvania kontraktu formou záverečného kontrolného dňa stanoveného zadávateľom, za účasti zodpovedných zástupcov zadávateľa a riešiteľa.
2. Dokumentácia potrebná k vyhodnoteniu kontraktu bude pozostávať z vyhodnotenia riešenia úloh. V nadväznosti na závery záverečného kontrolného dňa k predmetnému kontraktu vypracuje riešiteľ v stanovenom rozsahu a štruktúre Záverečnú správu o plnení kontraktu a predloží zadávateľovi v stanovenom termíne.

Čl. VI.
INTERNÁ  KONTROLA

1. Kontrolu a priebežné hodnotenie plnenia úloh a činností dohodnutých v kontrakte vykonáva zadávateľ formou kontrolného dňa.
2. Dokumentáciu ku kontrolným dňom tvoria protokoly k odovzdaným výsledkom, príp. zápisy z predchádzajúcich kontrolných dní k jednotlivým úlohám a činnostiam. Na kontrolnom dni sa prerokuje priebeh plnenia jednotlivých úloh a činností a problémy spojené s ich zabezpečovaním.
3. Verejný odpočet plnenia úloh a činností dohodnutých v uzavretom kontrakte sa vykoná zverejnením záverečnej správy o plnení kontraktu na internetovom sídle riešiteľa.

Čl. VII.
SPÔSOB  ZVEREJNENIA  KONTRAKTU

1. Tento kontrakt zverejnia účastníci na svojich internetových sídlach v lehote 30 dní od jeho uzatvorenia.
2. Záverečnú správu o plnení kontraktu zverejní riešiteľ na svojom internetovom sídle do 28. februára 2011.

Čl. VIII.
ZÁVEREČNÉ  USTANOVENIA

1. Tento kontrakt je vypracovaný v súlade s návrhom opatrení na zdokonalenie systému kontraktov medzi ústrednými orgánmi štátnej správy a podriadenými organizáciami, ktorý bol schválený uznesením vlády SR č.1370 zo dňa 18. decembra 2002.
2. Kontrakt je vypracovaný v dvoch vyhotoveniach, z ktorých si účastníci ponechajú po jednom exemplári.

V Bratislave dňa 31.decembra 2009

zadávateľ
Ministerstvo zdravotníctva Slovenskej republiky
MUDr. Richard Raši
minister

riešiteľ
Národné centrum zdravotníckych informácií
Ing. Vladimír Hučko
riaditeľ